১৯২৩ সালে কলকাতায় তিনি ""রামকৃষ্ণ বেদান্ত সোসাইটি"" স্থাপন করেছিলেন। ১৯২৪ সালে তিনি দার্জিলিঙে স্থাপন করেছিলেন ""রামকৃষ্ণ বেদান্ত মঠ""। ১৯২৭ সালে তিনি রামকৃষ্ণ বেদান্ত সোসাইটির মুখপত্র বিশ্ববাণী পত্রিকাটি চালু করেছিলেন। ১৯২৭ থেকে ১৯৩৮ সাল পর্যন্ত তিনিই এই পত্রিকাটি সম্পাদনা করতেন। এই পত্রিকাটি আজও প্রকাশিত হয়ে থাকে। ১৯৩৬ সালে রামকৃষ্ণ পরমহংসের জন্মশতবর্ষ উপলক্ষে তিনি কলকাতার টাউন হলে বিশ্বধর্মমহাসভার পৌরোহিত্য করেছিলেন।